Diari Oficial de la Generalitat Valenciana


Sumari del DOGV 9163, del 31-08-2021 (2021/8858)

RESOLUCIÓ de 24 d'agost de 2021, de la Vicepresidència i Conselleria d'Igualtat i Polítiques Inclusives, per la qual es concedeixen i publiquen les subvencions per a entitats locals per a projectes d'inversió en matèria d'equipament en l'àmbit de la igualtat i les polítiques inclusives convocades per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9163

Data del DOGV
:   31-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8858


Data del document
:   24-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 24 d'agost de 2021, de la Vicepresidència i Conselleria d'Igualtat i Polítiques Inclusives, per la qual es concedeixen i publiquen les subvencions per a entitats locals per a projectes d'inversió en matèria d'equipament en l'àmbit de la igualtat i les polítiques inclusives convocades per a l'exercici 2021. [2021/8858]  
  
Vistes les sol·licituds d'ajuda presentades per a projectes d'inversió en matèria d'equipament en l'àmbit de la igualtat i les polítiques inclusives resulten els següents  
  
Antecedents de fet  
Primer. D'acord amb el que s'estableix en l'article 17 de la Llei 38/2003, de 17 de novembre, general de subvencions, així com en l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, es va aprovar l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives (d'ara en avant Ordre de bases), per la qual s'estableixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796, 23.04.2020).  
Segon. Mitjançant la Resolució de 10 de maig de 2021, de la Vicepresidència i Conselleria d'Igualtat i Polítiques Inclusives (d'ara en avant resolució de convocatòria), es convoquen, per als exercicis 2021-2022, subvencions per a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 9083, 13.05.2021).  
  
Tercer. A l'empara d'aquesta convocatòria s'han presentat 139 sol·licituds de subvenció corresponents a actuacions dirigides a l'adquisició d'equipament per al funcionament dels centres, programes i serveis en tot el territori de la Comunitat Valenciana.  
Cada direcció territorial de la Vicepresidència i Conselleria d'Igualtat i Polítiques Inclusives, en el seu propi àmbit territorial, ha instruït els expedients rebuts i ha informat la comissió de valoració, prevista en l'article 13 de l'Ordre de bases, que ha certificat el compliment dels requisits per a fer-ne la valoració.  
La comissió de valoració va realitzar la baremació corresponent de totes i cadascuna de les sol·licituds presentades segons els criteris establits en l'article 5 de l'Ordre de bases i el resolc seté i huité de la resolució de convocatòria i va formular la proposta de l'import de l'ajuda.  
  
Com a resultat del procés anterior, la comissió de valoració ha elevat a l'òrgan competent per a la resolució, la proposta de concessió de les ajudes, segons el contingut de l'acta subscrita per totes les persones que en són membres.  
Quart. Les entitats han aportat una declaració responsable en què s'expressa el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració, en el sentit que aquests han sigut complits o la manca d'aquests.  
  
Fonaments de dret  
I. És competent per a resoldre aquest procediment el director general de la Direcció General d'Infraestructures de Serveis Socials, per delegació de la vicepresidenta i consellera d'Igualtat i Polítiques Inclusives, d'acord amb l'article 14.1 de l'Ordre 3/2020, de 17 d'abril, i l'apartat nové, punt 4, de la Resolució de 10 de maig de 2021.  
  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que s'estableix en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives i la Resolució de 10 de maig de 2021, de la Vicepresidència i Conselleria d'Igualtat i Polítiques Inclusives.  
  
III. Aquesta subvenció es concedeix a l'empara del que es disposa en l'Ordre 3/2020, de 17 d'abril, abans esmentada, i la Resolució de 10 de maig de 2021.  
IV. El pagament i la justificació de la subvenció que es concedeix s'han de fer d'acord amb el que es disposa en l'article 16 de l'Ordre de bases, i en els apartats deu i onze de la resolució de convocatòria.  
  
Vistos els preceptes legals esmentats i la resta de normativa aplicable, resolc:  
  
Primer  
Adoptar la decisió presa per la comissió de valoració i reflectida en l'acta corresponent de data 30 de juliol de 2021, en els mateixos termes.  
  
  
Segon  
Considerar que han desistit de la sol·licitud les entitats següents i que s'han conclòs els procediments iniciats mitjançant els expedients la referència del qual consta seguidament, de conformitat amb el que es disposa en l'article 94 de la Llei 39/2015, del procediment administratiu comú de les administracions públiques:  
  
Ajuntament de la Vila Joiosa Y5712461R IFEQU/2021/0026/03  
Consorci Comarcal SS l'Horta Nord W5455340M IFEQU/2021/0029/46  
IFEQU/2021/0030/46  
IFEQU/2021/0031/46  
IFEQU/2021/0034/46  
  
  
Tercer  
Concedir les subvencions per a l'adquisició d'equipament per al funcionament dels centres, programes i serveis convocades per a l'exercici 2021 a les entitats locals que consten en l'annex I d'aquesta resolució i pels imports que s'hi indiquen.  
  
En l'annex es detalla l'import assignat a cadascuna de les entitats que han superat la puntuació mínima, aquesta és de 8 punts, per l'ordre de puntuació, d'acord amb el que s'estableix en l'apartat huité de la resolució de convocatòria, i amb el límit dels crèdits que s'hi estableixen així com la línia estratègica per a la qual s'atorga la subvenció.  
  
En l'annex II s'especifiquen les entitats locals a les quals se'ls ha concedit subvenció per un import inferior al sol·licitat pels motius que s'hi detallen.  
  
Quart  
Denegar les subvencions a les entitats locals que figuren en l'annex III d'aquesta resolució, per no haver obtingut la puntuació mínima conforme al que s'estableix en l'apartat huité de la Resolució de convocatòria.  
  
Cinqué  
Excloure les sol·licituds de subvenció de les entitats locals que figuren en l'annex IV pels motius que s'hi indiquen.  
  
Sisé  
Autoritzar i disposar el crèdit a favor dels beneficiaris i pels imports que es detallen en l'annex I d'aquesta resolució, a càrrec de la línia de subvenció S5229 i l'aplicació pressupostària 16.04.07 3334.115.00.2 (Expedient comptable RA núm. 20000.024619)  
  
Seté  
El pagament de les subvencions concedides s'efectuarà, d'acord amb el que es disposa en l'article 16 de l'Ordre 3/2020, de 17 d'abril, i els apartats deu i onze de la Resolució d'1 de juliol de 2020, de la Vicepresidència i Conselleria d'Igualtat i Polítiques Inclusives.  
Conforme amb el que s'estableix en l'apartat onze de la resolució de convocatòria, s'anticiparà un 15 % de l'import de la subvenció després de la concessió d'aquesta sense garantia prèvia, que s'abonarà en l'anualitat 2021, la resta s'abonarà després de la justificació pel beneficiari de la totalitat de la despesa objecte de la subvenció atorgada.  
Tal com estableix l'apartat quart de la resolució de convocatòria, el termini d'execució s'estableix des del dia 1 de gener de 2021 fins al 31 d'octubre de 2021. La justificació s'ha de fer segons el que s'estableix en l'article 16 de l'Ordre de bases i l'apartat deu de la Resolució de convocatòria, i s'ha de presentar abans del 15 de novembre de 2021.  
  
Els pagaments de la subvenció per a adquisició d'equipament s'efectuaran contra la presentació de factures reglamentàries segons la normativa vigent, juntament amb les còpies d'aquestes. Les entitats locals podran substituir la documentació esmentada per un certificat expedit pel secretari o la secretària de l'entitat local en el qual consten les quantitats aplicades a la finalitat de la subvenció, amb un detall exprés dels diferents conceptes subvencionats, unitats i imports parcials. Aquestes quantitats han de trobar-se, almenys, en situació d'obligacions reconegudes o en fase de licitació, i així ha de fer-se constar en el certificat.  
  
Huité  
L'incompliment del requisit de justificació dins del termini de les subvencions concedides o la justificació insuficient podrà donar lloc a la revocació o la minoració de la subvenció, amb l'exigència, si escau, del reintegrament de les quantitats percebudes indegudament i l'exigència de l'interés de demora des del moment del pagament de la subvenció, de conformitat amb el que es disposa en l'article 16 de l'Ordre 3/2020, de 17 d'abril, i en l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei i els articles 167 i següents de la Llei 1/2015 de Llei 1/2015, de 6 de febrer, d'hisenda pública, del sector públic instrumental i de subvencions.  
  
Nové  
Ordenar la publicació d'aquesta resolució en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos comptadors des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se'n qualsevol altre que s'estime oportú.  
  
València, 24 d'agost de 2021.- La vicepresidenta i consellera d'Igualtat i Polítiques Inclusives, p. d. (art. 14.1 de l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives; DOGV 8796, 23.04.2020), el director general d'Infraestructures de Serveis Socials: Enric Juan Alcocer.